**OBVEZNIK : Zavod za hitnu medicinu Ličko - senjske županije**

GOSPIĆ, VILE VELEBITA 15

RKP: 47535

MB: 02780496

OIB: 98488701478

Razina: 31, Razdjel: 000

Djelatnost: 8622 Djelatnost specijalističke medicinske prakse

Šifra grada: 130 Gospić, Ličko-senjska županija

**BILJEŠKE UZ FINANCIJSKE IZVJEŠTAJE ZA RAZDOBLJE**

**01.01.2021 – 31.12.2021. GODINE**

**Osnovni podaci o Zavodu**

Zavod za hitnu medicinu Ličko – senjske županije osnovan je odlukom Skupštine Ličko – senjske županije o osnivanju Zavoda za hitnu medicinu („Županijski glasnik“, br. 10/11) od 31. ožujka 2011. godine.

Zavod je upisan u registar trgovačkog suda u Rijeci pod službenim nazivom „Zavod za hitnu medicinu Ličko – senjske županije“.

Zavod je službeno započeo s radom 1. ožujka 2012. godine.

Svoju djelatnost Zavod obavlja na osam lokacija u Ličko – senjskoj županiji: Ispostave Gospić, Otočac, Senj, Novalja, Korenica, Lovinac i Karlobag te punkt pripravnosti Donji Lapac. Ukupan broj zaposlenih na dan 31.12.2021. godine je 135.

**Program i aktivnosti**

Financijskim planom sredstva su planirana za provođenje redovnog programa zdravstvene zaštite stanovništva (šifra programa 1111: redovni program zdravstvene zaštite stanovništva).

Ovaj program provodi se kroz sljedeće aktivnosti:

* Aktivnost A 11111 - Provođenje mjera hitne medicine na području Ličko-senjske županije i šire.
* Aktivnost A 11112 – Specijalističko usavršavanje doktora medicine – Projekt financiran iz sredstava Europskog fonda

**Financiranje Zavoda**

Zavod je proračunski korisnik Ličko-senjske županije. Zavod se financira iz sredstava HZZO-a, Ličko-senjske županije, nenadležnih proračuna, vlastitih prihoda, donacija i pomoći.

**Bilješke uz Izvještaj o prihodima i rashodima, primicima i izdacima - obrazac PR-RAS za razdoblje 1. siječnja do 31. prosinca 2021. godine**

U izvještajnom razdoblju Zavod za hitnu medicinu Ličko-senjske županije ostvario je:

|  |  |  |  |
| --- | --- | --- | --- |
| **RAZDOBLJE** | **UKUPNI PRIHODI I PRIMICI****(AOP 632)** | **UKUPNI RASHODI I IZDACI (AOP 633)** | **VIŠAK/MANJAK PRIHODA I PRIMITAKA****(AOP 634/635)** |
| 01.01.2021 - 31.12.2021. | 32.275.420 kn | 31.847.979 kn | **427.441 kn** |
| 01.01.2020 – 31.12.2020. | 28.752.277 kn | 28.842.533 kn | **-90.256 kn** |

Sukladno Izvještaju o prihodima i rashodima, primicima i izdacima (obrazac PR-RAS), u razdoblju od 1. siječnja 2021. godine do 31. prosinca 2021. godine ostvareno je sljedeće:

1. *AOP 632* Ukupni prihodi i primici Zavoda iznose 32.275.420 kn, što je 12,3 % ili 3.523.143 kn više u odnosu na 2020. godinu.
2. *AOP 633* Ukupni rashodi i izdaci Zavoda iznose 31.847.979 kn , što je 10,4 % ili 3.005.446 kn više o odnosu na 2020. godinu.
3. *AOP 634* Ostvaren je višak prihoda i primitaka od 427.441 kn, za razliku od 2020. godine u kojoj Zavod bilježi manjak istih od -90.256 kn.
4. *AOP 636* Preneseni višak prihoda i primitaka iznosi 4.136.973 kn.
5. *AOP 638* Višak prihoda i primitaka raspoloživ u sljedećem razdoblju iznosi 4.564.414 kn.

**PRIHODI POSLOVANJA**

*6. AOP**001* Zavod je u 2021. g. ostvario prihode poslovanja od 32.227.020 kn, što je za 12,1 % ili 3.474.743 kn više u odnosu na 2020. g. Razlozi povećanja prihoda poslovanja i veća odstupanja u odnosu na ostvareno prethodne godine, prikazani su u nastavku kako slijedi:

*6.1. AOP 057* Pomoći od izvanproračunskih korisnika u 2021. g. iznose 959.594 kn i odnose se na tekuće pomoći od HZZO-a za financiranje COVID dodatka zdravstvenim djelatnicima. Ovih prihoda u 2020. g. nije bilo.

*6.2. AOP 063* Pomoći proračunskim korisnicima iz proračuna koji im nije nadležan u 2021. g. iznose 201.313 kn, što je 173,6 % ili 127.732 kn više nego prethodne godine. Ove pomoći se odnose na plaćanje pripravnosti od Grada Novalje i plaćanja smještaja za radnike Zavoda zaposlene za vrijeme turističke sezone - od strane TZ Grada Novalje. U 2021. g. ovi prihodi su veći jer je financiran veći broj mjeseci u kojima se obavljala pripravnost te su prihodi doznačeni u rokovima dospijeća, za razliku od 2020. g.

*6.3. AOP 069* Pomoći temeljem prijenosa EU sredstava u 2021. g. iznose 280.395 kn i 25,6% ili 57.089 kn su veće nego u 2020. g. Ovi prihodi odnose se na projekt financiran iz sredstava Europskog fonda za specijalističko usavršavanje doktora medicine. Povećanje prihoda je u skladu s povećanjem osnovice za plaće i povećanjem ostalih troškova radnice Zavoda koja je na specijalizaciji.

*6.4. AOP 072* Prijenosi između proračunskih korisnika istog proračuna su prihodi koje Zavod ostvaruje kao provoditelj cijepljenja protiv Covid -19, a refundiraju ih organizatori cijepljenja (Dom zdravlja Korenica, Zavod za javno zdravstvo Ličko-senjske županije), a koji sredstava dobivaju od HZZO-a. Ovi prihodi su ostvareni u iznosu od 49.075 kn, a istih u 2020. godini nije bilo.

*6.5. AOP 107* Prihodi po posebnim propisima u 2021. godini ostvareni su u iznosu od 125.168 kn i veći su za 111.987 kn nego prethodne godine. Pri revidiranju poslovanja u 2021. g. uočeno je da troškovi pregleda medicine rada radnika nisu slati na refundaciju HZZO-u. Uzimajući u obzir rokove zastare, zaostali računi za tri prethodne godine prikupljeni su i poslani na refundaciju u 2021. godini pri čemu su ostvareni prihodi od 18.305 kn. Isto je rezultiralo ostvarenim većim prihodima po toj osnovi. Također, u 2021. g. su veći i prihodi od refundacije šteta po ugovorenim policama osiguranja vozila HMP, za 93.682 kn u odnosu na 2020. g.

*6.6. AOP 119* Prihodi od pruženih usluga i prihodi od donacija u 2021. g. iznose 359.994 kn i veći su za 82,4 % ili 162.616 kn nego prethodne godine. Do povećanja je došlo zbog 153.766 kn većih prihoda od pruženih usluga osobama bez važećeg zdravstvenog osiguranja i prihoda od dežurstva timova na raznim manifestacijama. Preostalo povećanje se odnosi na primljenu donaciju materijala za higijenske potrebe i njegu, od strane neprofitne organizacije.

*6.7. AOP 129* Prihodi iz nadležnog proračuna za financiranje redovne djelatnosti proračunskih korisnika u 2021. g. iznose 940.281 kn i veći su za 18,2% ili 144.566 kn, i to zbog većih prihoda za financiranje rashoda poslovanja. U 2021. g. Ličko-senjska županija je financirala dodatni pripravni tim zbog povećanog opsega posla u uvjetima rada uzrokovanim epidemijom Covid-19 (prijevoz pacijenata s covid odjela OB Gospić u respiracijske centre u Rijeci i Zagrebu).

6.8. AOP 133 Prihodi od HZZO-a na temelju ugovornih obveza u 2021. g. iznose 29.295.219 kn i 6,7% ili 1.848.966 kn su veći nego prethodne godine. U 2021. godini, u odnosu na 2020. g., došlo je do povećanja glavarine za 1.061.122 kn zbog većih rashoda za zaposlene, što je uzrokovano povećanjem osnovice za plaće u javnim službama. Osim navedenog, u 2021. g., u odnosu na 2020. g., za 781.019 kn su veći i prihodi po ispostavljenim računima za prijeđene kilometre (1,50 kn/km), provođenje zdravstvene zaštite kroz lijekove i potrošni materijal i prihodi od ino-osiguranika.

*6.9. AOP 145* Ostali prihodi u 2021. g. iznose 15.854 kn i veći su za 13.390 kn nego 2020 g. te se odnose na prihode od refundacija režijskih troškova djelatnika koji su u stanu Zavoda i povrata troškova edukacija.

Ostalih većih odstupanja na prihodovnoj strani u 2021. g., u odnosu na 2020. g., nije bilo.

**RASHODI POSLOVANJA**

*7. AOP 146* Zavod je u 2021. g. ostvario rashode poslovanja od 30.583.516 kn, što je za 10,6 % ili 2.926.952 kn više u odnosu na 2020. g. Razlozi povećanja rashoda poslovanja i veća odstupanja u odnosu na ostvareno prethodne godine, prikazani su u nastavku kako slijedi:

*7.1. AOP 147* Rashodi za zaposlene u 2021. g. iznose 23.273.930 i veći su za 12,8% ili 2.633.929 kn u odnosu na 2020. g., a razlog povećanja su veće bruto plaće, ostali rashodi za zaposlene i doprinosi na plaće:

*7.1.1. AOP 148* Plaće (bruto) su u 2021. g. veće za 12,3% ili 2.220.468 kn nego u 2020. g. zbog veće osnovice za plaće u javnim službama, većih troškova za obavljanje pripravnosti financirane od Grada Novalje i Ličko-senjske županije, zbog isplata nagrade zdravstvenim djelatnicima (Covid dodatak), kao i većeg broja zaposlenih u pojedinim mjesecima 2021. g., a sve u skladu s povećanjem na prihodovnoj strani.

*7.1.2. AOP 153* Ostali rashodi za zaposlene su u 2021. g. veći za 5,7% ili 33.162 kn nego u 2020. g. zbog isplate otpremnine radniku koji je otišao u mirovinu te radniku kojem je radni odnos prestao osobno uvjetovanim otkazom ugovora o radu zbog djelomičnog gubitka radne sposobnosti.

*7.1.3. AOP 154* Doprinosi na plaće su u 2021. g., u odnosu na prethodnu godinu, veći za 380.029 kn što je sukladno povećanju bruto plaća.

*7.2. AOP 158* Materijalni rashodi u 2021. g. iznose 7.265.563 kn i veći su za 4,3% ili 297.743 kn u odnosu na 2021. g. U odnosu na 2020. g., u 2021. g. je došlo do sljedećih povećanja koja su uzrokovala povećanje ukupnih materijalnih rashoda:

*7.2.1. AOP 159* Naknade troškova zaposlenima povećane su za 5,7% ili 43.278 kn zbog većeg prijevoza na posao i s posla za 12.537 kn što je posljedica većeg rada po pozivu iz pripravnosti gdje je radnicima obvezno financirati i prijevoz pri odazivu na poziv. Također, naknade troškova zaposlenima su veće i zbog stručnog usavršavanja zaposlenika gdje su povećana ulaganja Zavoda u obrazovanje radnika za 25.968 kn.

*7.2.2. AOP 164* Rashodi za materijal i energiju su veći za 27,2% ili 406.597 kn. Do povećanja je došlo na stavci uredski materijal i ostali materijalni rashodi, ali radi se o knjiženju donacije u skladu s prihodovnom stranom, dok su redovni rashodi zadržani na istoj razini. Do povećanja je došlo zbog većih rashoda za materijal i sirovine u iznosu od 68.512 kn, a što je u skladu s povećanim opsegom posla, uvjetima rada u epidemiji Covid-19 i potrebama redovnog poslovanja. Osim navedenog, povećanje je uzrokovano većim rashodima za energiju (238.584 kn) zbog većeg broja prijeđenih kilometara i znatnog poskupljenja goriva, zbog potrebne nabave materijala za tekuće i investicijsko održavanje vozila (turbina) i opreme (48.661 kn), kao i 26.267 kn većih rashoda za sitni inventar (medicinska oprema male vrijednosti).

*7.2.3. AOP 172* Za razliku od prethodnih pozicija, rashodi za usluge su u 2021. g. manji za 2,2% ili 99.802 kn nego u 2020. g. Do smanjenja je došlo zbog manjih rashoda za intelektualne i osobne usluge za 617.580 kn jer je tijekom godine Zavod imao više svojih radnika te je bila potreba za manjim brojem vanjskih suradnika s kojima Zavod ima sklopljene ugovore za izvršavanje redovnog rada. Usluge tekućeg i investicijskog održavanja su veće za 514.248 kn u 2021 g. nego prethodne godine. Razlog tome je potreba većih ulaganja u prijevozna sredstva što ovisi o broju prijeđenih kilometara (zamjena turbo punjača, dizni i sl.), kao i zbog potrebe redovnog održavanja medicinske opreme. Ovo povećanje je posljedica i većeg broja šteta na vozilima, što je u skladu s povećanjem prihoda od osiguravajućih društava. Također, u 2021. g. su revidirane obveze Zavoda te su knjiženi i računi usluga održavanja medicinske opreme (u iznosu oko 60.000 kn) i vozila (u iznosu većem od 50.000 kn) pruženih tijekom 2020. godine. Ostala odstupanja unutar rashoda za usluge se odnose na manja povećanja ili smanjenja po pozicijama te nije bilo velikih odstupanja.

*7.2.4. AOP 183* Ostali nespomenuti rashodi poslovanja su u 2021. g. manji za 25,7% ili 52.330 kn nego prethodne godine. Do smanjenja je došlo zbog smanjenih troškova reprezentacije i troškova sudskih postupaka.

Ostalih većih odstupanja rashoda poslovanja u 2021. g., u odnosu na 2020. g. nije bilo.

**PRIHODI I RASHODI OD NEFINANCIJSKE IMOVINE**

*8. AOP 292* Zavod u 2021. g. je ostvario prihode od prodaje nefinancijske imovine u iznosu od 48.400 kn, i to od prodaje prijevoznih sredstava u cestovnom prometu. Prodana su dva rashodovana vozila HMP koja zbog starosti, dotrajalosti, tehničke zastarjelosti i neisplativosti popravaka nisu imala vjerojatnost buduće koristi u obavljanju djelatnost hitne medicinske službe, zbog nepouzdanosti i nezadovoljavanja standarda.

*9. AOP 344* Rashodi za nabavu nefinancijske imovine u 2021. g. iznose 1.264.463 kn i za 6,6% ili 78.494 kn su veći nego u 2020. g. Do odstupanja je došlo zbog:

*9.1. AOP 350* Nematerijalna imovina smanjena zbog manje potrebe ulaganja na tuđu imovinu (ispostave Zavoda i Uprava) u 2021. g.

*9.2. AOP 363* Postrojenja i oprema u 2021., u odnosu na 2020.g., manji za 24,8% ili 125.884 kn zbog manje nabave uredske i medicinske opreme.

*9.3. AOP 372* Povećani rashodi za nabavu prijevoznog sredstva zbog naručivanja vozila većih dimenzija i skuplje opreme na vozilu, ali i zbog povećanja cijena vozila u odnosu na prethodnu godinu.

*9.4. AOP 397* Povećana dodatna ulaganja na građevinskim objektima koja iznose 122.908 kn i odnose se na potpunu adaptaciju stana na adresi Ivana bana Karlovića 5, Gospić, koji je u vlasništvu Zavoda. Stan se koristi za smještaj radnika Zavoda koji nemaju prebivalište u Gospiću. Isti je bio dotrajao te nije imao adekvatno grijanje niti ostale uvjete potrebne za stanovanje.

**Bilješke uz Bilancu - Obrazac BIL**

*1. AOP 005* Stanje nematerijalne imovine na dan 31.12.2021. je povećano za 14.400 kn u odnosu na 1.1.2021. zbog ulaganja u poslovne prostore koje Zavod koristi temeljem Sporazuma o korištenju poslovnih prostora zaključenih s drugim zdravstvenim ustanovama na području Ličko-senjske županije, Ugovorom o međusobnim pravima i obvezama od rujna 2016. s Ličko – senjskom županijom na temelju Odluke Državnog ureda za upravljanje državnom imovinom o dodjeli na korištenje poslovnog prostora u Gospiću, Vile Velebita 15. Ulaganje na tuđoj imovini radi prava korištenja u 2021. g. odnosi se na razdvajanje brojila električne energije u Ispostavi Lovinac.

*2. AOP 014* Sadašnja vrijednost postrojenja i opreme na kraju 2021 g. je 3,5% manja nego je bila početkom godine te je nabava nove imovine manja nego ispravak vrijednosti.

*3. AOP 024* Sadašnja vrijednost prijevoznih sredstava na kraju 2021. g. je 5% manja nego na početku godine te je nabava nove imovine manja nego ispravak vrijednosti.

*4. AOP 066* Novac na žiroračunu na dan 31.12.2021.g. iznosi 8.031.533 kn.

*5. AOP 067* Novac na tzv. multivalutnom žiro-računu na dan 31.12.2021.g. iznosi 214.145 kn, a odnosi se na uplate stranih državljana koji su zatražili hitnu medicinsku uslugu, a nisu imali valjanu karticu zdravstvenog osiguranja niti su platili gotovinski, nego im je naknadno poslan račun na njihove adrese u inozemstvu, koji su tada platili u stranoj valuti.

*6. AOP 073* Depoziti, jamčevni polozi i potraživanja od zaposlenih te za više plaćene poreze i ostalo iznose 45.473 kn i odnose se u najvećoj mjeri na nedospjela potraživanja od HZZO-a za bolovanje i 5.500 kn jamčevnih pologa.

*7. AOP 141* Potraživanja za prihode poslovanja na dan 31.12.2021. godine iznose 2.729.997 kn, od kojih su dospjela 377.603 kn i nedospjela 2.352.394 kn (prvenstveno potraživanja od HZZO–a na temelju ugovorenih obveza koja dospijevaju u 2022. godini). Ispravak vrijednosti potraživanja (AOP 158) iznosi 591.062 kn i uključujući njega, ukupna dospjela potraživanja za prihode poslovanja (AOP 257) iznose 968.665 kn.

*8. AOP 253/254* Izvanbilanični zapisi obuhvaćaju tuđu imovinu dobivenu na korištenje, potencijalne obveze po osnovi sudskih sporova i primljena jamstva.

8.1. Popis ugovornih odnosa koji uz ispunjenje određenih uvjeta mogu postati obveza ili imovina:

Popis ugovornih odnosa koji mogu postati imovina

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***R. BR.*** | ***DAVATELJ JAMSTVA*** | ***INSTRUMENT OSIGURANJA*** | ***DATUM JAMSTVA*** | ***IZDANO (kome, svrha)*** | ***IZNOS PRIMLJENOG JAMSTVA*** | ***ROK VAŽENJA*** | ***PREDMET UGOVORA*** | ***NAPOMENA*** | ***DATUM POVRATA JAMSTVA*** |
| 1. | MEDICPRO d.o.o. | BJANKO ZADUŽNICA OV-10378/2019, zaprimljeno 27.01.2021. | 27.01.2021. | ZZHMLSŽ | 50.000,00 | Do izvršenja ugovora | Nabava godišnje opskrbe med. potr. materijalom (grupa VI.) | Jamstvo za uredno izvršenje ugovora | 21.01.2022. |
| 2. | UPGRADE d.o.o. | BJANKO ZADUŽNICA OV-5023/2021 | 19.04.2021. | ZZHMLSŽ | 10.000,00 | Do isteka roka valjanosti ponude | Nabava vozila HMP | Jamstvo za ozbiljnost ponude) | 05/2021 |
| 3. | UPGRADE d.o.o. | BJANKO ZADUŽNICA OV-5988/2021 | 11.05.2021. | ZZHMLSŽ | 59.572,00 | Do izvršenja ugovora | Nabava vozila HMP | Jamstvo za uredno izvršenje ugovora  |  |
| 4. | INEL – medicinska tehnika d.o.o. | BJANKO ZADUŽNICA OV-6568/2021 | 09.11.2021. | ZZHMLSŽ | 10.000,00 | Do isteka roka valjanosti ponude | Nabava medicinske opreme | Jamstvo za ozbiljnost ponude | 12/2021 |
| 5. | UPGRADE d.o.o. | BJANKO ZADUŽNICA OV-9717/2021 | 17.11.2021. | ZZHMLSŽ | 10.000,00 | Do isteka roka valjanosti ponude | Nabava vozila HMP | Jamstvo za ozbiljnost ponude  | 12/2021 |
| 6. | INA – industrija nafte d.d. | BJANKO ZADUŽNICA OV-30043/2021 | 07.12.2021. | ZZHMLSŽ | 10.000,00 | Do isteka roka valjanosti ponude | Nabava godišnje opskrbe gorivom | Jamstvo za ozbiljnost ponude | 07.01.2022. |
| 7. | MEDIKA d.d. | BJANKO ZADUŽNICA OV-4275/2021 | 15.09.2020., zaprimljeno 18.12.2021. | ZZHMLSŽ | 5.000,00 | Do isteka roka valjanosti ponude | Nabava godišnje opskrbe med. potr. materijalom | Jamstvo za ozbiljnost ponude (grupa I.) | 07.01.2022. |
| 8. | LOHMANN & RAUSCHER d.o.o. | BJANKO ZADUŽNICA OV-30732/2021 | 15.12.2021. | ZZHMLSŽ | 5.000,00 | Do isteka roka valjanosti ponude | Nabava godišnje opskrbe med. potr. materijalom | Jamtvo za ozbiljnost ponude (grupa III.) | 07.01.2022. |

8.2. Popis sudskih sporova u tijeku – Zavod za hitnu medicinu Ličko-senjske županije tuženik

|  |  |  |  |  |  |
| --- | --- | --- | --- | --- | --- |
| **R.BR.** | **TUŽITELJ** | **SAŽETI OPIS SPORA** | **PROCJENA FINANCIJSKOG UČINKA (kn)** | **PROCIJENJENO VRIJEME ODLJEVA SREDSTAVA** | **POČETAK SUDSKOG SPORA** |
| 1. | Fizička osoba 1 | Razlika plaće - prekovremeni  | 30.000 | 5/22 | 5/20 |
| 2. | Fizička osoba 2 | Razlika plaće - osnovica | 7.700 | 3/22 | 1/21 |
| 3. | Fizička osoba 3 | Razlika plaće - osnovica | 11.000 | 3/22 | 2/21 |
| 4. | Fizička osoba 4 | Razlika plaće - osnovica | 11.000 | 3/22 | 2/21 |
| 5. | Fizička osoba 5 | Razlika plaće - osnovica | 11.000 | 6/22 | 5/21 |
| 6. | Fizička osoba 6 | Razlika plaće - osnovica | 11.000 | 6/22 | 5/21 |
| 7. | Fizička osoba 7 | Razlika plaće - osnovica | 11.000 | 6/22 | 5/21 |
| 8. | Fizička osoba 8 | Razlika plaće - osnovica | 9.857,51 | 9/22 | 8/21 |
| 9. | Fizička osoba 9 | Razlika plaće - osnovica | 11.000 | 12/22 | 11/21 |
| 10. | Fizička osoba 10 | Razlika plaće - osnovica | 7.555,83 | 12/22 | 11/21 |
| 11. | Fizička osoba 11 | Razlika plaće - osnovica | 5.000,01 | 12/22 | 11/21 |
| 12. | Fizička osoba 12 | Razlika plaće - osnovica | 5.000,01 | 12/22 | 11/21 |
| 13. | Fizička osoba 13 | Razlika plaće - osnovica | 7.778,99 | 12/22 | 11/21 |
| 14. | Fizička osoba 14 | Razlika plaće - osnovica | 5.000,01 | 12/22 | 11/21 |
| 15. | Fizička osoba 15 | Razlika plaće - osnovica | 8.021,94 | 12/22 | 12/21 |

**Bilješke uz izvještaj o rashodima prema funkcijskoj klasifikaciji – obrazac RAS -funkciji**

1. Zavod za hitnu medicinu je rashode razreda 3 i rashode razreda 4 prema funkcijskoj klasifikaciji prikazao na AOP – u 090 Služba za vanjske pacijente.

**Bilješke uz Izvještaj o promjenama u vrijednosti i obujmu imovine i obveza – obrazac P-VRIO**

1. *AOP 003* Promjene u vrijednosti nefinancijske imovine – smanjenje, odnosi se na rashodovanje dugotrajne nefinancijske imovine uslijed zastarijevanja, u iznosu od 5.297 kn.
2. *AOP 019* Promjene u obujmu nefinancijske imovine – povećanje odnosi se na donacije u sustavu proračuna u iznosu od 30.584 kn.

**Bilješke uz Izvještaj o obvezama - Obrazac Obveze**

1.AOP 038 Stanje obveza na kraju izvještajnog razdoblja iznosi 3.507.305 kn, od toga 75.526 kn dospjelih obveza i 3.431.779 kn nedospjelih obveza (plaća za 12/2021, računi za materijalne rashode i nabavu nefinancijske imovine kojima dospijeće plaćanja dospijeva tijekom siječnja i veljače 2022. g.). Od ukupno dospjelih obveza, 37.732 kn su obveze dospjele preko 360 dana te je za te obveze potrebno provesti usklađenja s vjerovnicima i otpis, što je i planirano tijekom 2022. godine. Preostali iznos dospjelih obveza od 37.794 kn odnosi se na prekoračenje do 60 dana gdje iste nisu podmirene zbog trajanja potrebne provjere ispravnosti računa te će se podmiriti nakon utvrđivanja istoga.

U Gospiću, 28. siječnja 2022. godine

Voditelj Službe za ekonomsko-financijske i

računovodstvene poslove: Martina Rukavina, mag. oec.

Kontakt: 053 653 137

Odgovorna osoba: Martina Brmbolić, dipl.iur.

 Odgovorna osoba ( potpis )

MP